Rapport om koronasituasjonen torsdag 16. april - åpning av barnehager i Enebakk kommune: 21. april - ENEBAKK KOMMUNE
Rapport om koronasituasjonen torsdag 16. april - åpning av barnehager i Enebakk kommune: 21. april
Enebakk kommunale barnehager åpner for drift tirsdag 21. april.
Åpningstider, grupper, informasjon om smittevern m.m. vil bli gitt til foresatte direkte fra den enkelte barnehage.
Kommunen vil frem til åpning forberede barnehagene slik at rådene i veilederen som ble presentert 15. april vil bli implementert på en god måte. Det opplyser Olav Gjesdahl Weng, kommunalsjef for kultur, oppvekst og skole i Enebakk kommune.
Private barnehager gir selv beskjed til sine brukere om når de åpner, åpningstid m.m.
På kommunens nettsider har vi i dag publisert lenker til den nasjonale veilederen for hvordan barnehagene kan sikre nødvendige smitteverntiltak: https://www.enebakk.kommune.no/korona-veileder-for-barnehager-er-klar.6304984-312733.html
På siden finner du også lenker til støttemateriell til veilederen, veileder for ansatte i barnehager, plakater, filmer og informasjon til foreldre, samt lenke til informasjon på flere språk.
Nasjonaldagen 17. mai:
Når det gjelder feiring av nasjonaldagen 17. mai har Enebakk kommune besluttet å avlyse årets barnetog og øvrige arrangementer. Nasjonaldagen vil bli markert, og kommunen jobber nå med alternative måter å feire dagen på. Vi kommer tilbake med nærmere informasjon om dette etter hvert.
Smittesituasjonen i Enebakk kommune:
Det er per i dag 45 registrerte smittede med påvist covid-19 i kommunen, ifølge informasjon fra smittevernlegen. Det er med andre ord ingen endring i antall smittede siden i går.